ઇરાકી સેના અને આઇએસઆઇએસના આતંકીઓ વચ્ચે સંઘર્ષ જારી છે અને હવે તેની સજા એ લોકોને ભોગવવી પડી રહી છે જે હાલ હિંસાની ઝપેટમાં આવ્યા નથી. સામાન્ય દવાઓ માટે પણ લોકોને ભારે કિંમત ચૂકવવી પડી રહી છે. હિંસાના કારણે બગદાદ અને કિરકૂકની વચ્ચે વાહનવ્યવહાર ઠપ થઇ ગયો છે. જેથી કિરકૂકમાં જરૂરી સામાન પહોંચાડવામાં સમસ્યાઓ ઉદ્ભવી રહી છે. લોકોનો ગુસ્સો વધી રહ્યો છે, અંદાજે 10 લાખ લોકોએ દેશ છોડી દીધો હોવાની પણ માહિતી મળી રહી છે.